L'ALAQUASER RAFA ROCA PRESENTA AL CASTELL D'ALAQUÀS EL SEU LLIBRE 'PROEJANT EL TEMPS'
28/04/2023

# L'ALAQUASER RAFA ROCA PRESENTA AL CASTELL D'ALAQUÀS EL SEU LLIBRE 'PROEJANT EL TEMPS'

*   28/04/2023
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=21293

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21293%2F0&title=Ajuntament%20d%27Alaqu%C3%A0s.%20Premsa.L%27ALAQUASER%20RAFA%20ROCA%20PRESENTA%20AL%20CASTELL%20D%27ALAQU%C3%80S%20EL%20SEU%20LLIBRE%20%27PROEJANT%20EL%20TEMPS%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21293/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21293/28042023whatsapp_image_2023-04-27_at_11_45_08_1_Form_4.jpg)](https://www.alaquas.org/ficheros/documentos/2023/2/21293/28042023whatsapp_image_2023-04-27_at_11_45_08_1_Form_10.jpg "<a href='https://www.alaquas.org/ficheros/documentos/2023/2/21293/28042023whatsapp_image_2023-04-27_at_11_45_08_1_Form_10.jpg' target=_blank><i class='fa fa-external-link' aria-hidden='true'></i>.L'ALAQUASER RAFA ROCA PRESENTA AL CASTELL D'ALAQUÀS EL SEU LLIBRE 'PROEJANT EL TEMPS'</a>")

Es tracta d'un dietari prepandèmic escrit l'any 2019 en el qual Alaquàs ocupa un protagonisme destacat

El filòleg i investigador d’Alaquàs, Rafa Roca, va presentar ahir dijous 27 d’abril al Castell d’Alaquàs el seu nou llibre ‘Proejant el temps’, una mena de dietari prepandèmic en què el municipi d’Alaquàs així com les seues persones, la seua història i les tradicions ocupen un protagonisme destacat.

 L’acte va comptar amb la participació de l’Alcalde d’Alaquàs, Toni Saura, el representant de la Institució Alfons el Magnànim-Centre Valencià d’Estudis i d’Investigació, Xavier Serra, la subdirectora del diari Levante-EMV, Isabel Olmos i l’autor del pròleg, Jaime Millàs.

 Rafa Roca és membre de Quaderns d’Investigació i de l’Institut d’Estudis Comarcals de l’Horta Sud (Ideco) així com professor a la Universitat de València. Va començar a escriure aquest llibre l’1 d’abril de 2019 a Verona (Itàlia), on es trobava a propòsit d’una estada docent per a impartir classes de literatura. Per això mateix, la primera part del llibre està dedicada a aquesta ciutat principalment.

 En la segona part del llibre s’ocupa del seu ofici i principalment en Alaquàs i en les seues inquietuds com són el Castell d’Alaquàs i el Cant de la Carxofa. El llibre el va acabar d’escriure el 7 de desembre de 2019 tenint com a protagonista en aquesta última part de nou Verona, amb motiu d’un congrés de literatura celebrat a aquesta ciutat a la qual va tornar.

 Amb motiu de la pandèmia, el treball incorpora un epíleg escrit el 7 de març de 2020 en el qual recull les sensacions que està experimentat l’autor en el tercer dia de confinament.